CELEX: 32011R0259
Language: mt
Date: 2011-03-16 00:00:00
Title: Regolament tal-Kummissjoni (UE) Nru 259/2011 tas- 16 ta’ Marzu 2011 li jemenda r-Regolament (UE) Nru 642/2010 dwar regoli ta’ applikazzjoni għar-Regolament tal-Kunsill (KE) Nru 1234/2007 dwar id-dazju ta’ importazzjoni fis-settur taċ-ċereali

17.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 70/31
            
         REGOLAMENT TAL-KUMMISSJONI (UE) Nru 259/2011
   tas-16 ta’ Marzu 2011
   li jemenda r-Regolament (UE) Nru 642/2010 dwar regoli ta’ applikazzjoni għar-Regolament tal-Kunsill (KE) Nru 1234/2007 dwar id-dazju ta’ importazzjoni fis-settur taċ-ċereali
   IL-KUMMISSJONI EWROPEA,
   Wara li kkunsidrat it-Trattat dwar il-funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u partikolarment l-Artikolu 143 flimkien mal-Artikolu 4 tiegħu,
   Billi:
   
               (1)
            
            
               L-Artikolu 5 tar-Regolament tal-Kumissjoni (UE) Nru 642/2010 tal-20 ta’ Lulju 2010 dwar regoli ta’ applikazzjoni għar-Regolament tal-Kunsill (KE) Nru 1234/2007 (2) dwar id-dazju ta’ importazzjoni fis-settur taċ-ċereali, jistabilixxi l-komponenti li jiddeterminaw il-prezzijiet ta’ importazzjoni cif rappreżentattivi msemmija fl-Artikolu 136(2) tar-Regolament (KE) Nru 1234/2007 għaċ-ċereali msemmija fl-Artikolu 2(1) tar-Regolament (UE) Nru 642/2010.
            
         
               (2)
            
            
               Għalkemm l-Artikolu 2(1) u l-Artikolu 5(1) tar-Regolament (UE) Nru 642/2010 jirreferu għal qamħ komuni ta’ kwalità għolja, l-Anness III għal dak ir-Regolament jinkludi ukoll boroż ta’ kwotazzjoni u varjetajiet ta’ referenza għal qamħ komuni ta’ kwalità medja u baxxa. Għal raġunijiet ta’ konsistenza, huwa xieraq li jitneħħew minn dak l-Anness kwotazzjonijiet u varjetajiet għal qamħ komuni ta’ kwalità medja u baxxa.
            
         
               (3)
            
            
               Ir-Regolament (UE) Nru 642/2010 għandu għalhekk jiġi emendat skont dan.
            
         
               (4)
            
            
               Il-miżuri stipulati f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni ta’ Swieq Agrikoli,
            
         ADOTTAT DAN IR-REGOLAMENT:
   Artikolu 1
   L-Anness III għar-Regolament (KE) Nru 642/2010 jinbidel bit-test stipulat fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta’ Marzu 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 299, 16.11.2007, p. 1.
   
      (2)  ĠU L 187, 21.7.2010, p. 5.
   
      ANNESS
      
         
            “ANNESS III
            
               Boroż ta’ kwotazzjoni u varjetajiet ta’ referenza
            
            
                        Prodott
                     
                     
                        Qamħ komuni
                     
                     
                        Qamħ durum
                     
                     
                        Qamħirrun
                     
                     
                        Ċereali oħra għall-għalf
                     
                  
                        Kwalità standard
                     
                     
                        Għolja
                     
                     
                         
                     
                     
                         
                     
                     
                         
                     
                  
                        Varjetà ta’ referenza (tip/grad) għall-kwotazzjoni fil-borża
                     
                     
                        Hard Red Spring Nru 2
                     
                     
                        Hard Amber Durum Nru 2
                     
                     
                        Yellow Corn Nru 3
                     
                     
                        US Barley Nru 2
                     
                  
                        Borża ta’ kwotazzjoni
                     
                     
                        Minneapolis Grain Exchange
                     
                     
                        Minneapolis Grain Exchange (1)
                        
                     
                     
                        Chicago Board of Trade
                     
                     
                        Minneapolis Grain Exchange (2)
                        
                     
                  
      
      
         (1)  Fejn l-ebda kwotazzjoni ma tkun disponibbli li tista’tintuża għall-kalkolu ta’ prezz ta’ importazzjoni cif rappreżentattiv, għandhom jintużaw kwotazzjonijiet fob disponibbli pubblikament fl-Istati Uniti tal-Amerika.
      
         (2)  Fejn l-ebda kwotazzjoni ma tkun disponibbli li tista’tintuża għall-kalkolu ta’ prezz ta’ importazzjoni cif rappreżentattiv, għandhom jintużaw il-kwotazzjonijiet fob l-aktar rappreżentattivi li huma disponibbli pubblikament fl-Istati Uniti tal-Amerika.”